ming030890/wiki-yue-high-quality huggingface dataset:
賭俠大戰拉斯維加斯

《賭俠大戰拉斯維加斯》（英文：The Conmen In Vegas）係1999年港產喜劇片，係《賭俠1999》續集。王晶執導，劉德華、陳百祥、萬梓良、林熙蕾同郁芳主演，張家輝、南燕客串。香港票房收1776萬港幣，位列香港年度華語片第5位。

劇情
故事承接《賭俠1999》。化骨龍個妹去咗加拿大讀書。賭俠阿King同化骨龍兩個擊敗馬交文後，成為老千拍檔。加埋化骨龍表哥阿叻，三人合作喺大眼文嘅地下賭場呃咗一大筆錢。三人逍遙快活，點知大眼文派人來追殺他們，喺海邊酒店將化骨龍綁走。
阿King同阿叻俾人帶到中方高層面前。原來中方要僱用佢哋去賭城拉斯維加斯完成一個任務，去捉喺中國境內承建好多豆腐渣工程掠水之後走咗佬去美國嘅大建築商Peter朱，並帶返40億贓款。事成之後會畀佢兩個人1.2億豐厚酬勞。阿King為救化骨龍急需3千萬還畀大眼文，所以接受任務同阿叻趕赴拉斯維加斯。
阿King同阿叻到賭城後，重遇阿扁同曉心兩個靚女。四人用美人計，並得到阿King朋友鹹片導演Handsome Wu嘅協助，卒之將Peter朱帶返大陸，並呃到Peter朱嘅夾萬密碼，起返贓款。阿King亦因此同阿扁拍拖。
賭

輪盤係種常見嘅賭錢方式。
賭（粵拼：dou2；英文：gambling）係種靠估嘅玩意——喺結果／真相揭曉之前，賭者要先為自己嘅估計投入有價值嘅嘢（名為賭注）；估中有賺，估錯就蝕。雖然話係玩意，但係當賭注好大，佢所帶嚟嘅影響會唔講得笑。
摩登經濟學大致將「賭」定義為：「將錢或有物質價值嘅嘢，押喺後果唔確定嘅事上面，期望贏得額外嘅錢及∕或物質利益。」本文專注講賭錢（口頭語）／賭博（書面語）／博彩（官腔語）；佢既有經濟活動元素，亦含娛樂行為成分，形式林林總總。
西方社會興嘅賭局，重點往往在於落注者估唔估得中某樣嘢，其結果有好多完全隨機（例如輪盤），亦有唔少大概全靠其他人決定（例如賽馬）。流行於東方社會嘅賭局，經常包括憑落注者自己參與決定結果嗰啲，而且競技成分頗高（例如打麻雀），甚至係純粹嘅技術比拼（例如捉棋）。

文字分析
「賭」之重點在於「財物」，多數用於貶義論述。「博」之重點在於「比拼」，多數用於褒義論述。因此，將「賭」及「博」加埋一齊，就得到一個中性兼廣義嘅書面用語嘞；而「賭錢」呢個口頭用語，就有微觀意味，稍為貶義。
官腔用語「博彩」有宏觀意味，稍為褒義，佢其實係靠借代得嚟嘅。「博」及「彩」嘅本義可以一齊追溯至古代嘅擲骰仔遊戲。「博彩」亦係個有微觀意味，解「碰運氣」嘅中性口頭用語，其來源與上者相同。

定義
睇埋：遊戲同機率遊戲
呢節未有人寫，歡迎編撰。 請幫加返相關資訊。

種類
呢節未有人寫，歡迎編撰。 請幫加返相關資訊。

數學理論
内文：概率論
呢節未有人寫，歡迎編撰。 請幫加返相關資訊。

心理相關
睇埋：爛賭
賭博除咗係種經濟行為之外，亦包含感情嘅投入。
賭命夫妻

《賭命夫妻》（The Couples' Gambit）係香港電視娛樂製作嘅真人騷節目，2021年10月11號到10月29號逢禮拜一到五21:30－22:30喺ViuTV播，由火火、陳嘉倩主持。節目揀咗五對夫妻，畀佢哋參與一連串嘅賭局同任務去贏獎金。呢個節目係繼《最後一屆口罩小姐選舉》同《造美人》之後，第三個喺平日21:30檔播出嘅「一小時皇牌真人Show系列」。
另外，節目第1集其中有涉及兩公婆性事嘅內容超出咗電視尺度，所以無喺電視直接播出，而喺網上重溫另外準備咗個「足本版」。
賭團

賭團（粵拼：dou2 tyun4）即係規定參加者要賭錢嘅旅行團。商家會以免費或平價嘅衣食住行及吃喝玩樂，嚟招徠客人，一般條件係佢哋要買入某個數額嘅泥碼。因為賭場有莊家優勢，所以只要賭客冇出千，賭枱帶嚟嘅收入，就會大概同泥碼嘅價值掛鈎，於是唔難決定應該支出幾多；雖然一眾賭客拉匀會輸錢，但係只要賭場冇使詐，就會有部分贏錢離場，於是有大把人願意碰下運氣。呢種旅行團有好多都唔由賭場包辦，部分工序會外判出去。
賭城群英會

《賭城群英會》（英文：Bet Hur），中國大陸叫《澳門群英會》，係香港無綫電視同王晶旗下嘅星王朝、王晶創作室，同埋上海優創影視文化聯合製作嘅時裝電視劇，由謝賢、陳百祥、佘詩曼、馬國明、黃浩然、劉兆銘同陳法蓉領銜主演，監製王晶。故仔用澳門嘅賭博高手同老千做背景。
退休金

退休金（英文：Pension）係一個人因為年紀人或者第啲因素而要退休嗰陣，佢嘅公司同僱主要畀嘅一嚿錢。
退學

退學即係因為某種原因需要離開平時讀開嗰間學校，例如因為搬屋、移民等，而需要轉校，或者係唔肯繼續讀書，未畢業就唔繼續讀或者中學畢咗業就唔讀書，唔升學。有啲國家嘅法律有規定最細要幾多歲先可以退學。
退稅

退稅（tax refund）係指政府將啲稅退返俾市民。噉做通常係因為嗰位市民唔覺意俾多咗稅。有陣時，政府又會想市民多啲錢使而退稅。
退伍軍人病

退伍軍人病，又叫退伍軍人症，係由退伍軍人桿菌引發嘅傳染病。呢隻病最先出現喺1976年美國費城嘅退伍軍人大會。
退出掣

退出掣（英文：Esc key）係電腦鍵盤上面嘅一個掣，成日畀人攞嚟表示「結束而家做緊嗰個程序」。
退休女皇

《退休女皇》（英文：Retire to Queen  ）係香港電視娛樂嘅ViuTV製作嘅電視劇，喺2019年6月10號到7月5號逢禮拜一到五22:00-22:30喺ViuTV首播，一共20集。套劇由景黛音、薛晉寧、吳浩康、姜濤、李紫僖、徐浩昌、Baber Khan主演。套劇講位退咗休嘅女人同班後生仔組隊打電競。
呢套劇係息影超過30年嘅女星景黛音嘅復出作品，亦係ViuTV旗下男子團體MIRROR頭一套擔正演出嘅劇集。
退位

退位係一位君主正式放棄王位嘅動作，對皇室繼位有一定嘅影響。喺某啲文化，退位係屬於一種非常冇責任感嘅行為，但係喺其他文化，係對社會穩定嘅一種必須。
喺歷史上，有啲退位係自願性，但係有唔少都係有暴力性質，尤其係搞革命嘅時候。
到依家，因為大部分嘅君主都已經冇政治權力，所以有唔少都會因為老嘅緣故而退位，將王位交俾下一代。
退修會

退修會，天主教叫退省，係進行退修嘅聚會。喺基督教入面，基督徒面對俗世價值觀或者事物，對信仰價值觀產生衝擊、混淆嘅時候，可以進行退修（退省），選擇一個寧靜平嘅環境，專注身、心、靈喺信仰嘅建造，回復同上帝有合宜嘅關係。一如新約聖經福音書入面所講，耶穌會避開人群，獨自或帶著門徒去親近神。
退地

退地係將相嘅嘅背景抹走，將個主體部份突出。而家喺電腦軟件（例如Adobe Photoshop）度撳幾下就做到。以前用菲林就難好多，用 low-track transparent masking film 剪主題個型出嚟，再用棉花棒（英文：Cotton swab）搽氰化鉀（英文：potassium ferricyanide）先掂。
西方秧雞

西方秧雞（學名：Rallus aquaticus）係一種雀，亦係秧雞科秧雞屬嘅一個品種，主要分佈歐洲、北非同西亞。
西日本旅客鐵道

西日本旅客鐵道（日文：西日本旅客鉄道），通稱JR西日本，係日本JR集團嘅鐵路系統，主要營運範圍係北陸地方、近畿地方、中國地方。
西方蜜蜂

西方蜜蜂（英文：western honey bee；學名：Apis mellifera）係蜜蜂嘅一種，原產自歐洲、西亞同非洲。
西方蜜蜂係廿一世紀世界上分佈得最廣泛嘅蜜蜂品種，而且係昆蟲學史上第三種基因組完全研究完成嘅昆蟲。

起源
西方蜜蜂源於非洲東部，跟住由嗰度向北延伸咗去歐洲，而且仲向東延伸到去天山嗰頭。西方蜜蜂有多個次品種，每個次品種都因為要適應自己居住嘅環境而有咗少少變異，所以彼此之間喺行為、色水、同身體構造上可以有些微嘅差異。
西施狗

西施狗（Shih Tzu），或者叫西施犬，係種細型嘅狗，起源自西藏，由北京狗同拉薩狗打亂種生出嚟。佢而家用嚟做寵物。
西旁遮普文維基百科

西旁遮普文維基百科係一個非弁利網站，由維基媒體基金會運行。到而家為止，已經超過一萬篇文章。
西日本車體工業

西日本車體工業（西日本車体工業株式会社）係日本北九州市一間巴士車身廠，西日本鐵道附屬公司，1946年成立。
公司主要為關西以西嘅巴士公司旗下多款巴士裝車身。2002年1月，西日本車體工業成為Nissan Diesel巴士嘅指定車身製造廠（呢樣亦令富士重工業退出巴士車身生產）。但往後西日本車體工業嘅巴士車身生產亦越嚟越依賴Nissan Diesel。2007年起Nissan Diesel同埋三菱Fuso之間嘅OEM供應協議生效，令西日本車體工業嘅巴士車身擴展到掛名三菱Fuso嘅產品。
2009年8月31號，Nissan Diesel同埋三菱Fuso宣佈加強巴士生產合作嘅計畫，而Nissan Diesel亦會因此唔再委託西日本車體工業出巴士車身。考慮到西日本車體工業可能會好難再搞落去，西日本鐵道喺2010年1月宣佈會執咗西日本車體工業，初頭預計會喺8月31號實行，後來宣佈延遲兩個月。
最後一架配西日本車身嘅巴士喺2010年8月交貨，同年9月1號起西日本車身嘅售後服務交咗畀同屬西日本鐵道附屬公司嘅共榮車體工業（共栄車体工業株式会社）。西日本車體工業喺2010年10月31號執笠。
維基同享有多媒體嘅嘢：Nishi-Nippon Shatai Kogyo
趨光

2000 年代呢幅相，顯示有人開大盞白燈，用光吸引咗一大群飛蛾聚集。好多物種嘅昆蟲都有正趨光嘅傾向，啲人可以利用呢一點嚟捉昆蟲。
趨光（粵拼：ceoi1 gwong1；英文：phototaxis）係指一種生物興靠近或者遠離光嘅傾向，可以分做正趨光（傾向接近光源）同負趨光（傾向遠離光源）兩種。
對於好多生物嚟講，趨光行為對佢哋生存嚟講好重要，例如係植物噉，正趨光嘅行為幫佢哋吸收更多嘅太陽光，靠光合作用生產更多嘅營養。

昆蟲
睇埋：飛蛾
有好多識飛嘅昆蟲都有正趨光傾向，包括係飛蛾同沙蟬呀噉。啲人出於興趣玩搜集昆蟲或者要捉昆蟲嚟做科研嗰陣，好多時都係喺夜晚黑走去樹林（或者第啲多昆蟲嘅地方），開大一盞光掁掁嘅燈，用嚟吸引啲夜晚行動嘅昆蟲埋嚟。
喺呢方面，飛蛾就出晒名。由日常觀察都可以見到，飛蛾成日都會啲人造光源，例如係火同電燈膽呀噉，四圍飛嚟飛去，甚至仲會撲埋個光源度。對於飛蛾點解會有噉嘅行為，科學界目前未有清楚答案。其中一個假說係主張，飛蛾嘅撲光行為同佢哋體內嘅導航系統有啦掕：
首先，飛蛾多數係夜晚出沒嘅。佢哋進化出體內導航系統，個系統係要佢哋嘅飛行軌跡同頭頂嘅某個光源維持住某個固定嘅角度—佢哋偏向夜行，所以個光源正常嚟講會係月亮。如果佢攞嗰個光源係月亮嘅話，因為月球離地球嘅表面好遠，所以一隻飛蛾就算飛過成座樹林咁遠嘅距離，佢條飛行軌跡同月亮之間嘅角度都冇咩點變，所以佢會繼續飛直線。
不過，呢個導航系統到咗現代就出事。人類文明嘅發展令飛蛾周圍嘅環境多咗好多勁嘅光源；飛蛾好多時會攞咗火或者電燈呢啲人造光源嚟做導航（當咗呢啲人造光源係月亮），而當一隻飛蛾嘗試同一個離佢好近嘅人造光源，例如係一盞燈，「維持固定角度」嗰陣，佢就會開始圍住盞燈打轉；而且因為飛蛾慣咗用月亮做導航，對於佢哋嚟講，「飛高啲」等如「飛近啲個導航光源」—而一隻攞咗盞燈做導航嘅飛蛾嘗試「提升高度」嗰陣，佢就會變成飛埋去盞燈度，最後仲可能因而撞落盞燈度。人造光源嘅呢種影響甚至仲對某啲飛蛾物種造成威脅，令佢哋數量下降。
段片展示飛蛾撲埋一盞燈度。飛蛾出咗名成日都會撲向啲發光嘅嘢嗰度，有陣時仲會因為噉整死自己。
飛蛾撲光自滅嘅行為出名到造就咗燈蛾撲火（粵拼：dang1 ngo4 pok3 fo2）呢句成語—句嘢係話啲人自取滅亡、唔知死、嫌命長噉嘅意思。噉想像有個奇幻故仔，講到主角同佢嘅一眾朋友要同邪惡魔王率領嘅死靈軍團決一生死，有以下噉嘅對話：
主角：「邪惡嘅大魔王！我哋今日就要收拾你！」
魔王：「哈哈哈哈哈！你哋夠膽嚟挑戰我嘅死靈軍團！？簡直係燈蛾撲火！」
趨向素

趨向素(chemokine)係一類蛋白質，可以引某類細胞過來。趨向素有好多隻。免疫系統上會引免疫細胞過來感染之處，亦可以幫手引某啲細胞過來，修補或者發展某啲組織，維持身體平衡。佢之所以叫趨向素，皆因佢係用來帶住班細胞行。某啲細胞收到某隻趨向素，就會跟住趨向素嘅濃度，由淺入深，直至去到趨向素嘅源頭。
趨向素唔單止體內有，有啲魚排春，卵子就放出趨向素引精子過來受精。
學名Chemokine呢隻字，係由英文chemotactic cytokine而來。
趙麗穎

趙麗穎（Zanilia Zhao，1987年10月16號—），係中國大陸女演員。佢喺河北廊坊出世，2006年出道，憑2011年電視劇《新還珠格格》開始出名。
趟門

趟門係門嘅一種，用打橫方向（向左或者向右）趟開度門同閂埋度門，通常門頂或者門底會有條軌方便趟。
趨同進化

趨同進化（英文：convergent evolution）係指唔同時代地區嘅唔同物種分別噉進化出類似嘅特徵。通常係因為呢啲物種嘅棲息地有某啲共通點，所以就有某啲共同嘅適應。
例如識飛嘅昆蟲、雀鳥同蝙蝠都有「識飛」呢樣特徵，但呢樣特徵唔係源於佢哋有個識飛嘅共同祖先，而係因為佢哋獨立噉有飛嘅需要所以先分別噉進化出呢樣特徵。
趨近定遠離衝突

趨近定遠離衝突（英文：approach-avoidance conflict）係動物行為學上嘅一個概念。趨近定遠離衝突係一種狀態，如果話一隻動物面對緊趨近定遠離衝突，意思即係話
隻動物感知到個刺激，個刺激可以係犒賞、但又有可能係會令佢覺得痛或者唔舒服嘅嘢，例如佢離遠見到一隻動物，隻動物有可能係同伴（犒賞）又有可能係獵食者（行為懲罰），搞到隻動物想趨近隻動物但同時又想遠離佢。
趨近定遠離衝突傾向令隻動物進入所謂嘅慎重趨近（cautious approach）狀態，即係佢會作出趨近，但同時將注意力變成集中於留意周圍有冇危險，以便一旦真係有危險就可以即刻發覺同進入戰鬥定逃走（fight-or-flight）狀態。
趨近定遠離衝突通常會引起焦慮嘅情緒。
趨異進化

趨異進化（divergent evolution）係指本來屬同一個物種嘅種群喺分開各自進化嘅過程當中累積差異，最後變成兩個唔同物種（物種形成）。
鄭名輝

鄭名輝，香港電影工作者，曾經憑電影《神探大戰》入圍第41屆香港電影金像獎最佳音響效果。
鄭司律

鄭司律（英文：Cheng Sze Lut，1988年12月6號—）係香港政治人，工黨黨員。
鄭嘉欣

鄭嘉欣（Christine Cheng，1993年9月20號—），係香港女模特兒，2016年出道，而家係太陽娛樂文化旗下藝人。2020年佢參與ViuTV搞嘅真人騷選秀《全民造星III》，因為身高有178cm同個樣幾靚而受到關注，畀傳媒叫做「港版石原里美」，但佢最後入到50強就止步。《全民造星IV》第一輪96強止步。
鄭問

鄭問（1958年12月27號—2017年3月26號），本名鄭進文，臺灣漫畫家，喺2017年3月26號因為心肌梗塞過身，享年58歲。
鄭啟泰

鄭啟泰（英文：Eric Cheng Kai Tai，1967年2月13號—2024年2月3號）係香港節目主持人同唱片騎師。

簡歷
鄭啟泰最先喺香港商業電台做唱片騎師，主持「一切從音樂開始」、「開心看天下」等等節目，後尾升做高級監製。1995年開始幫香港有線電視主持節目，同埋做電視廣告嘅旁白。1999年後，鄭啟泰轉至新城娛樂台（而家新城知訊台）任職，做過該台執行監製同主持人，主持過「開心大鬧鐘」同埋「生活好國度」等等節目。2007年轉為非合約主持，又加入亞洲電視，至2012年離開亞洲電視。2014年，鄭啟泰加盟DBC數碼電台，主持「告士打道3號」等等節目。2017年11月1號，加入無綫電視。後來又加入埋邵氏兄弟。2023年10月23號，鄭啟泰突然喺社交平台宣佈已經辭咗新城電台份工，鄭啟泰後來接受《晴報》訪問時話同電台「只是緣分完結」，強調假以時日如果電台有需要「我實會番去幫手」。事隔3個月，鄭啟泰喺2024年1月24號再返到新城電台主持節目，佢喺節目中承認佢係收到當時啱啱上任嘅首席營運總監馬浚偉嘅邀請而決定回巢。2月1號，鄭啟泰宣佈向香港速度滾軸溜冰代表隊前隊員女朋友王雁芝求婚成功。兩日後嘅2月3號，鄭啟泰突然喺屋企暈低，並有肚痾同抽搐現象，送入律敦治醫院深切治療部搶救後陷入昏迷狀態，直至下晝近四點搶救無效過身，終年56歲，係繼河國榮後，邵氏兄弟連續第二日有旗下藝人過身。

個人生活
鄭啟泰堂亞哥係演員鄭恕峰。
長頸鹿甲蟲

長頸鹿甲蟲（英文：giraffe weevil；學名：Trachelophorus giraffa）係象鼻蟲下嘅一種物種。
長頸鹿甲蟲最大嘅特徵係條頸好長：長頸鹿甲蟲有明顯嘅兩性異形，公嘅條頸好長，通常係啲乸嘅成兩三倍咁多，公嘅長頸鹿甲蟲身長大約有 2.5 cm；佢哋同第啲甲蟲一樣，有翼識飛，身體由硬淨嘅外骨骼包住。
長頸鹿甲蟲係食齋嘅，最鍾意食啲植物嘅葉。
長青隧道

長青隧道係香港青衣島一條行車隧道，係香港三號幹綫長青公路一部份。隧道雙程各有三綫。佢東面向住藍巴勒海峽，接住藍巴勒海峽大橋，打橫穿過青衣島去到西面，西草灣附近，接住長青公路。條隧道1997年5月22號通車，係第二條免費隧道。全長1600米。

工程
條隧道之所以叫長青，皆因佢響正長青邨底下。因為青衣山係花崗岩來，所以開窿嗰陣用咗唔少炸藥。因為上面長青邨係住人，所以亦都有響山邊灌石屎同打鋼筋，穩住座山，以免大石碌落來。雖然係用過炸藥，條隧道多數係鑽出來。

管理
長青隧道係歸青馬管理有限公司管，皆因佢響青馬管制區下。青馬管制區包埋青馬大橋、汲水門大橋、汀九橋、北大嶼山公路同長青公路。長青隧道兩頭有監察站，睇住交通。
長音符號

長音符號，又叫長音記號（英文：macron），係變音符號一種，形狀係大概同字母咁上下闊或者短過字母嘅一條橫綫（字母 i 除外，因為字身太窄，長音符號會濶過字母），加喺受影響嘅字母上面，表示字母所代表嘅母音係長音。
用長音符號嘅語言包括拉脫維亞文、立陶宛文、毛利文、豪薩文、日文羅馬字等等。
長青邨

長青邨（Cheung Ching Estate）係香港青衣島上第一條公共屋邨。佢響島上東面山上，1974年開始興建，1977年入伙。長青邨係甲型公屋。屋邨辦事處設響青槐樓，現由宜居物業管理有限公司負責屋邨管理。
長青邨當初係青衣新區公共屋邨第一期，其後二三四五期，則命名為長康邨，同長青邨分開管理。
長青邨地方行政上歸入葵青區。

地理
長青邨響青衣島東岸山上，東望葵涌青洲以及葵涌貨櫃碼頭同醉酒灣，同對岸隔個藍巴勒海峽。有青衣大橋同葵青橋駁去對岸。
由於響山上，八棟樓高低位置差異好大，佈置比較分散，可分成三個部份。一係南面山腰，原本係一個細啲山頭，高268呎。二係中間山頂，高約莫三百幾呎。三係北部山谷，高約二百呎樓下。
長青邨有四條路圍住，東北有青衣鄉事會路，東南有青衣路，西面係青康路，北面係涌美路。邨西北係長康邨，兩條邨係隔籬鄰舍。
長青邨山石堅而硬，全部係花崗岩。開山闢路都以爆破方法，全邨到處可見爆石而成嘅峭壁。

史
未有長青邨之時，因為係山頭，未見經傳有人於此定居。長青邨南面山腳，近海之處，係一個叫大灣嘅地方，有村民居住。而西面有細山一谷，亦有同名村落，有人定居。而北面山谷個位，有名下高灘，相信都有過村落。
山上曾經有過墓，建於大明。及後其後人聞得香港政府會開山發展，急忙遷葬墓穴於他處。
1960年代，香港政府，將原本響港島同九龍市區嘅重工業，遷入青衣島南部同西部。其中將長青邨現址南面大灣填海，填地做油庫。同時間，島上幾間大商家同政府達成協議，由商家夾錢起橋，起好之後交畀香港政府。香港政府亦計劃將荃灣衞星城市範圍，擴大到青衣島。打算第一步由大橋起，起公共屋邨。
1974年，青衣大橋落成。隨即起長青邨，由1977年到1979年，一共起咗七座。落成時間順住南向北。
首先落成一批係南面山腰三棟，即係青槐樓，青榕樓，同青葵樓，全部1977年入伙。響青葵樓同青榕樓之間，重有長青邨商場，包括街市同停車場。
青槐樓早年設有派出所，有警察駐守。而青槐樓側邊嘅露天停車場，亦長青邨第一個巴士站兼巴士總站。
跟住落成係山頂兩座，即係青松樓同青柏樓，都係1977年落成。除咗樓同商場，同時間重有四邑商工總會嘅陳黎繡珍紀念學校同埋顯主女修會嘅郭怡雅神父紀念學校。
北部山谷一帶，青梅樓喺1978年入伙，而青楊樓則響1979年入伙。同期間另有衞理信小學同佛敎葉紀南中學。
由於長青邨擴展到七座樓，長青巴士總站亦青槐樓，向北搬到青康路現址。而南面三座，響長青邨商場外，另設巴士站。
為咗配合青衣塘填海，原本塘上嘅水上人，香港政府要諗辦法安置。最後房屋署響青葵樓側邊，起多棟青桃樓。
由於青衣新區多咗咁多人，政府亦安排志願機構建立社區服務。首先，香港基督敎女青年會，1980年左右，響青榕樓地下建立青衣社會服務處，而之後香港小童羣益會，亦響青葵樓二字樓建立長青兒童中心同埋長青兒童圖書館。而幼兒服務，有四字樓嘅青葵幼稚園同三字樓，香港挪威信義會嘅長青托兒所。
而巴士總站則邊，長青社區中心，亦響1985年左右落成。主要搬入有香港基督敎女青年會，長青幼稚園同埋長青社會服務處，下設圖書館同自修室。

樓
長青邨有八棟樓，當中七棟係1970年代嘅樓，唯獨青桃樓係1980年。長青邨樓按青字加樹名而名。
青槐樓，青榕樓，青松樓，青柏樓，青梅樓同青楊樓，全部係雙塔型。而青葵樓同青桃樓，都係舊長型，外牆鋪有紙皮石。
雙塔型樓，分成兩四方型通心塔，中間有電梯大堂相連。一邊廿四層，一邊廿二層。
按地勢高低，分成上四座同下四座。下四座把南部嘅樓，最初只有青槐，青榕，同青葵，叫下三座。後尾加入青桃，叫下四座。而上四座指青松，青柏，青梅，同青楊。
長頸鹿屬

長頸鹿屬（學名：Giraffa）係偶蹄目長頸鹿科嘅其中一個屬，下分做長頸鹿。長頸鹿又嗌麒麟鹿，佢哋生活嚮非洲，係世界上身材最高嘅哺乳動物。通常認為，呢個屬喺現時僅僅係由一個物種組成，佢就係唯一未絕種嘅努比亞長頸鹿（Template:Snamei），亦係呢個物種嘅模式種，但若果使用唔同方法去分析嘅話，現存嘅長頸鹿可以細分到去一到八個物種。除咗呢啲之外，啲人依家仲發現多七種經已滅絕咗嘅長頸鹿嘅化石。
長頸鹿嘅顯著特徵有頸長、腳長、皮骨角，同埋佢哋特有嘅皮毛形態。喺生物分類上便，佢同基因最相近嘅㺢㹢狓同屬長頸鹿科。長頸鹿嘅分布北至乍得，南至南非，西到尼日爾，東至索馬里，通常居住喺疏林草原或者係疏林入便。佢哋食怕醜草亞科為主嘅木本植物嘅葉、果同埋花，佢條長頸令佢哋食到其它動物食唔到嘅植物。佢哋亦可能成為獅、豹、斑鬣狗同非洲野犬嘅獵物。長頸鹿係群居動物，带住啲蘇蝦嘅鹿乸同冇血綠關係嘅成年鹿公都傾向組成各自嘅群體，不過佢哋鍾意社交，有時都會聚埋好大嘅一羣。鹿公透過用條頸做架生打交劃分社會等级，邊個贏咗就得以同啲鹿乸交配。而鹿乸嘅唯一責任係養育啲蘇蝦。
長頸鹿因爲佢哋獨特嘅外觀同行為，成為由古至今嘅各種文化嘅組成元素，經常出現喺繪畫、書籍、漫畫之中。國際自然保護聯盟認定佢做易危物種，喺部分地區已經局部地區滅絕。長頸鹿係眾多國家公園同主題公園嘅常客，截至2010年 (2010-唔見咗必要嘅參數 1=月份！)[update]，動物園中嘅長頸鹿有1,600幾隻。截至2015年 (2015-唔見咗必要嘅參數 1=月份！)[update]，世界上總共有大概97,500隻長頸鹿。
長頸鹿科

長頸鹿科（學名：Giraffidae）係哺乳綱偶蹄目嘅其中一個科。
諾貝爾經濟學獎

瑞典國家銀行紀念歐菲列•諾貝爾經濟學獎（瑞典文：Sveriges Riksbanks pris i ekonomisk vetenskap till Alfred Nobels minne），通常叫做諾貝爾經濟學獎，又叫做瑞典國家銀行經濟學獎。呢個獎唔屬於諾貝爾遺囑中講到嘅五大獎勵領域之一，而係由瑞典國家銀行喺1968年為紀念諾貝爾而增設嘅。評選標準同其他獎項一樣，由瑞典皇家科學院決定得獎人。1969年（瑞典國家銀行嘅300周年慶典）第一次頒獎，由挪威人洛納·費舒同荷蘭人仁·廷伯亨共同獲得。
諾貝爾生理學或醫學獎

諾貝爾生理學或醫學獎係諾貝爾獎之一，表揚響生理學或者醫學領域有重要發現或發明嘅人，由瑞典斯德哥爾摩卡羅琳醫學院負責頒發。
諾麗果汁

諾麗果汁係用諾麗果榨出嚟嘅果汁嘢飲，近年畀人當做健康嘢飲。
諾麗果

諾麗果係茜草科巴戟天屬植物，原產東南亞。
諾貝爾文學獎

諾貝爾文學獎係諾貝爾獎之一，表揚響文學界創作出具有理想傾向嘅最佳作品嘅人，由瑞典嘅瑞典學院負責頒發。
諾齊擔瑪士

諾齊擔瑪士（Nostradamus，1503年12月14號—1566年7月2號），係法國猶太預言家，著作嘅《百詩集》（Les Propheties）畀後世一啲人認為預言咗唔少世界大事。
鄭巧欣

鄭巧欣（Ada Cheng，1987年9月25號—）係香港配音員，2010年開始做自由身配音員。
鄭康祥

鄭康祥係香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。
鄭建崗

鄭建崗，香港親中派政治人物兼商界人士，南洋商業銀行有限公司副總裁。

選舉經歷
喺2021年9月，佢當選成為香港特别行政區選舉委員會金融界界別委員。
鄭帝元

鄭帝元，係大韓民國嘅一個男藝人同埋歌手。
鄭州市第31中學

鄭州市第三十一中學（英文：Zhengzhou No.31 Middle School），簡稱鄭州三十一中，係鄭州市教育局直屬嘅一間完全中學，鄭州市示範性高中，喺鄭州市金水區群英路15號。

史
鄭州市第三十一中學喺1965年開始。2011年同鄭州市第103中學合併，兩校繼續保留原有校名，對外宣傳時就用「鄭州市第31·103中學」做校名。合併後嘅三十一中校區為高中部，而103中校區就係初中部。

文化
2008年設立校園文化藝術節到依家，喺每年嘅4月尾舉行。
鄭建鵬

鄭建鵬（粵拼：zeng6 gin3 paang4；英文：Ares Cheng；1985年8月21號—）係中國大陸嘅男歌手同演員，廣東韶關人，2006年出道。

生平
鄭建鵬喺1985年8月21號喺廣東韶關出世，細個喺韶關市區生活。2001年讀緊韶關一中時，俾學校舞蹈隊啲觀音兵請去參加學校嘅年度晚會——「Break Dance」舞蹈表演，表演後引起觀眾反響而開始跳舞生涯。先喺2001～2002年間攞過喺廣州嘅流行前線辦嘅第一、二屆全國街舞大賽冠軍。2004年入讀廣州嘅華南師範大學，期間重攞過幾個世界街舞大賽同埋全國總決賽嘅冠軍，重拍過幾個平面代言廣告。2006年大學畢業後，同年10月同香港環球唱片簽約而出道，無耐又正式進軍中國大陸樂壇。
2010年11月，佢先後出席過廣州地王廣場嘅2010廣州亞運之搜狐嘉年華嘅嘉賓；及廣東電台交通台——楊斌主持嘅《歡樂星光幫》同埋城市之聲《go潮生活》嘅直播嘉賓；同年12月中旬先後出席過韶關一中105週年校慶嘅晚會表演、第一屆廣州地鐵族消費品牌年度傳媒大獎頒獎典禮嘅表演嘉賓。
雖然佢喺2013年離開咗樂壇，去咗時尚界，但2015年成立咗自己嘅音樂演藝工作室而展開秘密訓練同發佈新嘅個人專輯。同年年底亦出席過南方衛視嘅《誰語爭鋒第三季》節目做答題嘉賓。
鄭張尚芳

鄭張尚芳（粵拼：zeng6 zoeng1 soeng6 fong1；1933年8月9號—2018年5月19號）係中國嘅語言學家，原名叫鄭祥芳（zeng6 coeng4 fong1），男，喺浙江溫州出世，主要從事漢語音韻學及漢藏語比較研究，佢出名在於擬構上古漢語。

生平
鄭張尚芳於1933年喺浙江省溫州東郊永中鎮（時稱永嘉縣永強區）出世。出世名係鄭祥芳，因溫州話祥尚同音，故筆名尚芳。高中時從父母雙姓，改姓鄭張:592。佢冇大學學歷。少時對音韻學（歷時語音學）有興趣，高中嘅時候經常到溫州圖書館（前身籀園圖書館）讀啲語言學書籍:592，自學成才，自稱從「溫州圖書館大學」畢業。
佢喺圖書館度讀咗趙元任、王力等人嘅書。1954年，佢入唔到大學去學語言學，就去北京搞地質工作:592，喺放工時間繼續發展自己嘅上古音研究，尤其係研究音節尾同元音系統:593～594。喺1960同1970兩個年代，佢跟住呂叔湘喺溫州調查方言，直到文革時要送佢入廠打工。後來間廠因爲派系武鬥而關咗，佢就同潘悟雲傾偈交換意見，然後完善自己擬構嘅上古音系統，尤其係當中嘅元音系統:594。1980年，佢入到咗中國社科院:594。

研究
鄭張尚芳比較漢藏語系內部同源詞，構擬咗上古漢語嘅音韻系統，貢獻咗漢語音韻學。佢擬構嘅上古漢語音系有六元音系統:594。喺同期擬構嘅上古音系統中，亦都係擬構出六元音，佢哋各自有幾位學者獨自研究出：白一平（建基喺包擬古嘅研究）、史耶基·斯他羅斯展。

逝世
鄭張尚芳於2018年5月19號因病離世，終年84歳。

部分作品
鄭張尚芳 (1991年)，"Decipherment of Yue-Ren-Ge (Song of the Yue boatman)（破譯《越人歌》）"，Cahiers de Linguistique Asie Orientale，20 (2): 159至168頁，doi:10.3406/clao.1991.1345。
鄭張尚芳 (2000年)，The Phonological system of Old Chinese，沙加爾翻譯，巴黎：社會科學高等學院，ISBN 978-2-910216-04-7。
鄭張尚芳 (2003年)，《上古音系》，上海教育出版社，ISBN 978-7-5320-9244-4。

參考來源
Boltz, William（威廉·波芝） (2002年)。〈Zhengzhang Shangfang : The Phonological system of Old Chinese（鄭張尚芳：上古漢語音系）〉。Cahiers de linguistique – Asie orientale, 31 (1): 105–116。doi:10.1163/19606028-90000100。 {{cite web}}: Italic or bold markup not allowed in: |website= (help)
白一平、沙加爾 (2014年)。《Old Chinese: A New Reconstruction（上古漢語：新擬構）》。牛津大學出版社。ISBN 978-0-19-994537-5。
陳毓祥

陳毓祥（1950年10月14號—1996年9月26號）係香港保釣人士，廣東潮陽人。
1996年9月26號，陳毓祥同其他保釣人士搭「保釣號」到達釣魚臺列嶼海域。因為畀日本船艦攔截同太大浪，佢哋決定跳落海宣示主權，但陳毓祥隻腳畀繩纏住同畀船撞傷個頭，最後浸死咗。
陳毓祥個仔陳安立而家係viuTV藝人。
陳氏黏盲鰻

陳氏黏盲鰻 （學名：Eptatretus cheni），係盲鰻科魚類嘅一種。
陳水扁

陳水扁（1950年10月12號—），綽號阿扁（閩南話：阿扁仔，臺羅：A-pínn-á），台灣台南縣官田鄉人。2000年當選中華民國第十任總統，係中華民國第二個民選嘅總統，又係第一個唔係中國國民黨黨籍嘅總統；2004年連任。之前做過台北市議員、立法委員、台北市市長同民主進步黨主席。
陳水扁做總統期間一直好多爭議，例如佢喺兩岸關係上嘅一邊一國主張、319槍擊案、國務機要費官司，同埋佢家庭成員涉及好多案件，到而家重未解決。
卸任總統後，佢俾台灣台北地方法院以涉嫌貪污、洗錢等重罪為由收押，成為中華民國史上首位被收押嘅前總統。2009年9月11號，一審宣判無期徒刑（成世坐監），罰款兩億新台幣，同時褫奪公權終身。佢隨即上訴，但佢喺「四大弊案」之中龍潭購地案嘅控罪打唔甩，要坐11年監，並喺2010年12月2號收監，成為首位坐監嘅前總統。

簡歷
1950年喺台南縣官田鄉出世。原名「陳水遍」，喺申報戶口嗰陣用閩南話發音俾人以為係國語嘅「陳水扁」。
1969年喺台南一中畢咗業之後，考入國立台灣大學商學系，之後休學，後來考入台灣大學法律系。
1973年讀緊台灣大學嗰陣，攞到農漁會獎學金，以第一名考到中華民國律師資格，係嗰時全國最後生嘅律師。
1974年開始做執業律師，重喺台灣大學法律系第一名畢業。
1975年同吳淑珍結婚。
1976年因為專攻海商法俾華夏海商請咗做法事務所律師。重幫長榮海運做法律顧問。

從政
2000年總統大選時國民黨分裂，國民黨提名時任副總統嘅連戰參選，前台灣省長宋楚瑜退黨參選。選舉過程中，宋楚瑜嘅選情原本睇好，但係國民黨議員揭發興票案醜聞之後急轉直下，選舉結果最終陳水扁以 39.3% 嘅得票率當選總統，多過第二嘅宋楚瑜三十萬票。陳水扁喺5月20號就任第十任總統，中華民國實現首次政黨輪替及政權和平轉移。佢喺就職演說中提出「四不一沒有」。包括任內唔會宣布台灣獨立，唔會將兩國論寫入憲法同埋唔會廢除國統綱領。但係陳水扁喺2006年宣布中止國統會運作，令北京強烈不滿。
2004年總統大選前一日，陳水扁同副總統呂秀蓮喺拉票期間俾人槍擊受傷，是為三一九槍擊案。佢以些微票數贏出大選，喺爭議聲中成功連任。連任之後，陳水扁支持度都係繼續跌，2006年佢更俾前民進黨主席施明德發動「倒扁」運動要佢落台，但陳水扁都係做晒成個總統任期。
陳毅

陳毅（1901年8月26號—1972年1月6號），係中華人民共和國元帥，1949年到1958年做上海市長，1958年到1972年做外交部部長，1958年到1972年做國務院副總理。
通勝

通勝又叫通書，係本一年年出嘅曆書，多數係用要來表。通勝通常係方便生活而做書，可以查有嗰年啲日子，有乜要做，有乜唔可以等。內容包羅萬有。
通勝有好多天文數字，例如日出日落、月出月落時辰、日食、月食、大潮小潮等。
西人通勝有敎會節期，時間表等等。唐人通勝有占卦、星相等料，重有唔少都同農耕時令有關。西洋有啲係專畀某啲行業睇嘅。

文字
廣東話「通書」同「通輸」係同音，輸輸聲唔好意頭，所以就將「輸」嘅相反，叫勝，所以叫通勝。
廣東話有話『唔可以一本通書睇到老』，通書年年唔同，當然唔可以年年睇住一本通書，不則就食古不化，唔讀變通。
通勝英文

通勝英文，又叫做「白鴿英文」（英文：Pigeon English），係指用諧音字表示英文發音嘅學習方法，「不求文法、只求意會」。
叫做「通勝英文」，係因為舊時啲通勝日曆經常有用伊種方法介紹嘅英文；而叫做「白鴿英文」，據講就係因為當年廣東人用伊種方法學到嘅英文裡面，「business」（生意）嘅發音變到好似「pigeon」（白鴿）噉。通勝內英譯粵音譯喺十九世紀出現過，【英語官話合講】（Tones of the Mandarin Dialect are Given in English and Chinese）都有記載。
通勝英文喺上海都出現過，不過用官話發音。
通勤

通勤係交通概念，指居民返工同放工帶嚟嘅交通需求。大城市入面，通勤主要用公共交通去疏導。
通利琴行

通利琴行係香港一間公司，主要生意係做樂器入口零售，老闆兼創辦人係李子文（Thomas Lee，1920—2022）。
通利琴行嚮1950年代創立，係德國、英國等鋼琴入口商，收尾得到組裝特許經營權，由外國入口樂器組裝配件，嚮香港搵地方搵技師組裝零件成為鋼琴等製成品，省成本益顧客，所以佢推動咗[未記出處或冇根據]香港樂器產品大眾化，音樂藝術文化普及化。
通利琴行除咗賣樂器，重搞音樂訓練班、音樂嘉年華、開放日、支持古典音樂欣賞會，同埋流行音樂演唱會等。
通化

通化（粵音：tung1 faa3）喺中國吉林，家下係地級市，叫通化市。
通信量分析

通信量分析（traffic analysis）喺密碼學上係指齋靠截住啲信息同睇吓通訊雙方傳信息「傳得有幾密」同埋「喺邊啲時間點傳」等嘅時間特性，嚟估啲信息嘅內容，當中啲信息做咗加密而分析者破解唔到密文。
鄭進一

鄭進一（1955年6月23號—），本名鄭俊義，係台灣男藝人、唱作歌手。佢喺台南縣新營鎮出世。因為唱腔似日本演歌歌手森進一，所以改藝名鄭進一。
鄭進永

鄭進永，係大韓民國嘅一個男藝人同埋演員。
鄭金鈴

鄭金鈴（1994年2月6號—）係香港人，15歲（2009年）嗰時喺旺角街頭賣孖寶兄弟Cap帽涉及版權爭議而被香港傳媒廣泛報道，到2012年喺香港商業電台主持過節目，到2016年加入無綫電視。

底細
鄭金鈴喺單親家庭成長，同阿媽、阿哥一家三口住天水圍公屋，申領綜援維生。佢中學讀屯門保良局董玉娣中學，2012年入讀香港大學文學院韓國研究及比較文學系。
鄭鈞

鄭鈞（粵拼：zeng6 gwan1；簡化字：郑钧；1967年11月6號—），係中國搖滾男歌手。
鄭道傳

鄭道傳（1342年—1398年8月26號），字宗之，號三峯，諡號文憲，係高麗後期朝鮮初期嘅文臣、儒學者、詩人同政治人。
鄧麗君

鄧麗君（Teresa Teng Li-Chun；1953年1月29號—1995年5月8號），係一位華人社會具有影響力嘅台灣歌手，亦係20世紀後期出名嘅華語同日文女歌手之一。

傳記
1953年1月29號鄧麗君喺臺灣雲林縣大埤鄉出世，喺屋企兄弟姊妹五個入邊排第四。五歲開始，佢老豆喺屋企唱京劇時，佢就成日跟住一齊練，十歲嗰年佢參加咗一個黃梅戲比賽並攞到冠軍。1967年佢由金陵女子中學退學，專心發展唱歌事業。
1973年鄧麗君去咗日本發行咗佢嘅第一張日文專輯，之後佢喺香港、美國同加拿大都有演出，淨係從來無去過中國大陸，因為佢啲歌喺大陸被政府定為「黃色歌曲」，係禁止嘅，1980年代以後先可以聽得。
1995年5月8號，佢因為哮喘病發響泰國清邁死咗，享年四十二歲。
鄧駿暉

鄧駿暉（TANG Chun Fai）係香港前亞洲電視高級記者，曾兼任夜間新聞主播。佢畢業於長沙灣天主教英文中學，嚮四川汶川大地震，鄧駿暉係第一批去到災區兼即場做採訪嘅香港傳媒。
阿里 (領袖)

呢篇阿里 (領袖)係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
阿都三兄弟

《阿都三兄弟》（馬來話：Tiga Abdul）係一部1964年嘅馬來語黑白喜劇電影，由巨星比·南利執導並主演。電影講述咗三個兄弟畀狡猾嘅Sadiq Segaraga設局詐騙嘅故事。Sadiq利用佢嘅三個女兒，企圖騙取三兄弟嘅所有財富。電影致敬咗傳統嘅民間故事，並喺故事中融入咗道德寓意。故事背景設定喺一個虛構嘅中東國家，名為Isketambola。呢部片係比南利喺1965年搬去吉隆坡嘅默迪卡製片廠之前，喺星加坡執導嘅最後一部電影。

故仔
Ismet Ulam Raja係一個富有嘅商人，佢有三個仔：Abdul Wahab、Abdul Wahib同埋Abdul Wahub。Abdul Wahab同Abdul Wahib非常自私同重視錢，每個都經營緊成功嘅生意。Abdul Wahub則享受簡單嘅生活，開咗間細細嘅音樂舖。喺Ismet生日當日心臟病發作時，Abdul Wahab同Abdul Wahib開始諗住老豆死咗之後可以分到幾多財產。Abdul Wahub對佢哋嘅行為感到震驚，試圖帶老豆去醫院（雖然Ismet強烈反對入醫院）。佢哋嘅老豆最後喺屋企死咗，兩個哥哥即刻分配咗老豆嘅巨額遺產，而Abdul Wahub只繼承咗老豆嘅屋。雖然對呢種唔公平感到唔滿，但佢接受咗，因為佢係細佬，繼續經營佢簡單嘅音樂生意。
Sadiq Segaraga係已故Ismet嘅朋友，佢都對朋友嘅巨額財富垂涎三尺。佢叫咗三個靚女，Hamidah、Rafidah同埋Ghasidah，去吸引三位Abdul。Hamidah成功吸引咗Abdul Wahab，Rafidah都成功吸引咗Abdul Wahib，但Ghasidah同Abdul Wahub一見面就鬧交。
兩個哥哥去見Sadiq，要求娶佢兩個女為老婆。佢同意咗，但條件係佢哋要簽一份由佢同佢嘅律師Kassim Patalon起草嘅合同。合同規定，如果佢哋喺婚姻期間任何時候發脾氣，所有嘅財富將歸Sadiq所有，佢哋會被賣為奴隸。雖然佢哋對合同有懷疑，但都同意簽字。結婚之後，Abdul Wahab同Abdul Wahib搬入咗Sadiq嘅屋，被告知唔准食佢哋嘅嘢，只能聞，而且要瞓喺馬房，唔係老婆嘅房。兩位Abdul對呢啲條件非常憤怒，Sadiq攞出合同，聲稱擁有佢哋嘅所有財富，並將兩人賣為奴隸。
Abdul Wahub見到佢嘅兄弟喺市場上被賣，但無能為力。當晚，佢老豆嘅靈魂喺夢中出現，叫佢去見一個叫Sulaiman Akhlaken嘅人。佢按指示去見咗Sulaiman Akhlaken，發現佢係老豆嘅律師，管理緊老豆嘅海外財產，呢啲財產而家傳咗畀Abdul Wahub。佢發現自己比兩個哥哥加埋仲富有幾倍。知道一切之後，佢開始計劃，去見Sadiq並提出娶Ghasidah。初時，Sadiq拒絕咗Abdul Wahub嘅提議，因為佢認為Abdul Wahub比佢嘅哥哥窮，但見到Abdul Wahub嘅財富證明後，Sadiq即刻同意咗。佢向Abdul Wahub出示咗同佢哥哥一樣嘅合同，Abdul Wahub表示願意簽字，但條件係Sadiq都要簽一份合同，規定如果Sadiq發脾氣，Abdul Wahub將同樣獲得佢嘅所有財富，並將佢賣為奴隸。
Abdul Wahub同Ghasidah結婚咗，雖然佢哋據說仍然互相討厭。Abdul Wahub到達Sadiq屋，被告知與佢哥哥同樣嘅條件，但佢早有準備，輕鬆應對咗呢啲條件。接下來嘅日子，佢通過避開Ghasidah，與另一個女士約會，並將Sadiq舖頭裏面所有嘢都送畀窮人，反擊Sadiq嘅詭計。每次Sadiq幾乎都差啲發脾氣，但佢嘅律師提醒佢所簽嘅合同。
Ghasidah質問Abdul Wahub是否真係與另一個女士有染。初時，佢假裝係真嘅。但後來揭示呢只係演戲，其實佢愛住Ghasidah，Ghasidah都愛住佢。
當Abdul Wahub邀請鎮上嘅人到Sadiq嘅屋攞走任何佢哋想要嘅嘢時，Sadiq終於發怒。當Sadiq承認自己真係好嬲時，Abdul Wahub攞出合同，奪走咗佢嘅一切，並將佢、Kassim、Rafidah同Hamidah賣為市場上嘅奴隸。
唔耐之後，Abdul Wahub買返咗被商人買走嘅兩個哥哥，以及Sadiq、Rafidah同Hamidah（除了Kassim，將佢單獨留下），並帶佢哋返咗曾經係佢唯一繼承嘅Ismet Ulam Raja嘅屋。喺一段充滿淚水嘅演講後，佢為自己嘅行為向大家道歉，解除了將佢哋束縛為奴隸嘅合同。影片結束時，所有曾經做過奴隸嘅人都學到咗教訓。
阿里健康

阿里健康信息技術有限公司（港交所：00241）係一間喺香港交易所上市嘅的綜合企業公司。主要業務係投資電訊同埋互聯網相關業務、多媒體業務，物業同埋乳類產品業務。
公司喺百慕達註冊，主席係王軍。
1971年，古勝祥先生創立咗瑞興百貨有限公司，同一年喺香港聯合交易所主板上市。1997年，畀永義國際收購，改咗名做永富建設有限公司，1998年再改做永富建設國際控股有限公司。2000年，中國電信夾埋財團又收購咗佢，改名做21世紀通有限公司，同時重將業績唔好嘅百貨賣晒。2004年畀中信集團收購咗，改名做中信21世紀有限公司。2014年，阿里巴巴集團入主中信21成為大股東，再改名做阿里健康信息技術有限公司。
阿里山森林鐵路

阿里山森林鐵路，又叫森鐵線，係臺灣鐵路管理局嘅鐵路線，喺嘉義阿里山，1912年12月通車，本嚟係運木頭，而家開畀遊客搭車觀光。
鐵路可以細分做幾條線：
阿里山線
祝山線
眠月線
神木線
水山線
阿都拉薩·巴金達

阿都拉薩·巴金達（馬來話：Abdul Razak Baginda，1960年2月6號—）曾擔任馬來西亞副首相納吉阿都拉薩嘅助理。
2006年，阿都拉薩·巴金達被控唆使謀殺嚟自蒙古嘅女子阿爾丹杜雅·沙麗布（Altantuya Shaariibuu）。2008年10月31號，佢因證據唔夠而畀馬來西亞高等法院判無罪。
阿里不哥

阿里不哥或阿里克布克 （ᠠᠷᠢᠭᠪᠦᠬᠡ，Аригбөх，大概1219年—1266年），係元睿宗拖雷第七個仔，蒙哥、忽必烈嘅細佬。
喺蒙哥在位個陣，佢一向反對忽必烈搞漢化政策。蒙哥喺釣魚城之戰死後，佢喺庫里台大會被推舉為大汗，同忽必烈展開四年拖雷家族內戰，最終輸咗。呢場內戰間接導致蒙古帝國分裂。
雖然忽必烈赦免咗佢，但佢嘅部屬被忽必烈殺死，傳聞1266年佢俾忽必烈毒死。
金唱片

金唱片或金唱片獎項係根據一張唱片（音樂專輯或者係單曲等等）嘅銷量所頒發嘅一個獎，呢個獎通常可以細分做銀唱片、金唱片、白金唱片（白金唱片嘅兩倍係雙白金唱片，三倍係三白金唱片，如此類推）同鑽石唱片。

香港嘅金唱片／白金唱片
喺香港，金唱片嘅獎係香港IFPI頒授，當中包括金唱片、白金唱片同埋白金唱片。國際唱片業協會（香港會）響1977年起開始頒發呢個獎，不過隨住時代轉變，聽眾收聽歌曲嘅習慣經已轉至互聯網，到咗2006年同2008年兩度降低銷量要求。
香港金唱片獎項嘅銷量要求：
金啤梨汁

金啤梨汁係用金啤梨榨出嚟嘅果汁嘢飲。由於金啤梨比較酸澀，通常商家會將金啤梨汁落糖先至賣。
金周永

金周永（1991年3月9號—）係大韓民國嘅一個男藝人同埋歌手。
金啤梨

金啤梨（英文：cranberry），又叫小紅莓、蔓越莓，係幾種常綠嘅杜鵑花科灌木植物結出嚟嘅果，亦都係一種生果，通常要嚟整果汁（金啤梨汁）同果醬，而美國食火雞時都會點金啤梨整嘅醬汁：金巴利汁。
金園英學

金園英學（1988年9月1號—）係日本足球員，司職前鋒，效力北海道札幌岡薩多。
金合歡

金合歡（粵拼：gam1 hap6 fun1；學名：Vachellia farnesiana），又叫夜合花（je6 hap6 faa1）、葉合花（jip6 hap6 faa1）、金鳳（gam1 fung6）；係豆科金合歡屬嘅一種常綠喬木仔或灌木，原產地喺澳洲，而家喺全球各地嘅熱帶或亞熱帶地區都可以搵到。

「夜合花」或「葉合花」
由於呢種植物嘅花有朝開晚閉嘅習慣，加上佢嘅花葉柄基部嘅關節部位啲細胞有好靈敏嘅光同熱反應，所以「夜合花」或「葉合花」嘅名就係噉嚟。

形態
呢種植物一般有2~4米高；樹皮係啡色，比較吤；樹幹超多分枝，而且啲細枝成日好似個英文「Z」字噉彎，有細嘅皮窿；樹脂有樹膠響度，莖比較硬。而佢啲葉長1~2cm，一般係針刺嘅樣，冇毛，但生喺細枝嗰啲比較短。一般係10~20對嘅羽狀複葉形態。而佢嘅花係頭狀花序，一般喺葉杈度生1朵，有時一次生2~3朵，一般係金黃色嘅長花絲品種，花味都幾清香下，一般喺每年3~6月開花；佢嘅果係冇毛嘅啡色膨脹品種，好似個圓柱噉，長3~7cm，闊8~15mm。唔係超直就係彎曲品種，好似啲豆角噉；果入面有好多啡色嘅蛋形籽響度。另外，佢嘅根、樹皮、果都有好多單寧響度；一般喺每年9~11月結果。

朝開晚閉嘅習慣
金合歡之所以有朝開晚閉嘅習慣，係因為佢嘅花葉柄基部嘅關節部位啲細胞有好靈敏嘅光同熱反應。喺每日朝早，由於太陽東升，地面啲光強度同溫度都逐漸升高，花嘅葉柄基部啲細胞都逐漸吸水，由於細胞脹大咗，啲花葉都開咗出嚟。但喺每日挨晚，由於夕陽西落，地面啲光強度同溫度都逐漸降低，花嘅葉柄基部啲細胞都逐漸放水，由於細胞縮咗水，啲花葉都閂冚埋。

用途
金合歡嘅花可以提取芳香油整香水或香料，佢嘅果、根、樹皮可以整染料同做藥；而樹脂可以做工藝或藥品。另外，佢嘅莖可以做木材都得。另外，呢種植物重可以做行道樹、綠籬植物、庭院植物或盆栽都得。

澳洲國花
内文：澳洲
澳洲啲人好鍾意金合歡，所以喺澳洲街頭，周圍嘅庭院、廣場、建築周邊都見到有人種佢。喺1910年，澳洲政府將金合歡定為國花，同時喺每年9月1號定為「金合歡日」。

國際植物學大會會徽
1981年9月，喺悉尼舉辦嘅第13屆國際植物學大會入面，專門揀開咗嘅金合歡嚟做會徽。
金吝勸

金吝勸，係大韓民國嘅一個男藝人同埋演員。
輕子

輕子係一類基本粒子，唔參與強作用力，自旋係1/2。最常見嘅輕子係電子。
輔導心理學

輔導心理學（英文：counseling psychology）係心理學一門，研究點樣用心理輔導嘅方式引導人成長同發展自我。
輕功

輕功係種傳說中嘅中國武術，透過快速動作，可以做到飛檐走壁，甚至水面上走動。
輔音

輔音（粵拼：fu6 jam1），又叫子音，係種音素，同元音（母音）相對。具體定義係：「發音器官某一部份形成阻礙，令到伊部份有一定程度嘅緊張，並由較強氣流克服障礙形成嘅語音」。子音分類通常有三套標準：一、發音（又叫調音）位置（又叫部位）；二、發音方式；三、聲帶振唔振動。
通常音節要有元音做音節核，但某啲輔音喺部份語言都可以做音節核。
以下嘅內容會用到國際音標同粵拼嚟精確噉表達語音。

基礎概念
内文：語音學同固有音響
以下係廿一世紀初嘅粵語音系裡邊嘅輔音，用粵拼寫。每隻音會掕返隻「以呢款輔音開頭嘅漢字」：

分類方法
睇埋：調音部位同調音方法
啲人要將輔音分類嗰陣時，正常嚟講都係按調音部位同調音方法嚟分嘅：用粵語入便有嘅音做例子嘅話，
例如雙唇鼻音（想像粵拼：maa1）/m/ 同齒齦鼻音（想像粵拼：naa1）/n/ 兩者都係鼻音，都涉及軟腭下垂（相同調音方法），但係調音部位唔同—/m/ 用晒兩塊嘴唇嚟發音，而 /n/ 就係用到脷尖；
又或者可以想像吓 /m/ 同 /p/（想像粵拼：baa1）之間嘅差異，兩者嘅調音部位相同，都係用兩塊嘴唇嚟發音嘅，但係調音方法就唔同—/p/ 涉及嘅係聲道空氣流動受阻。

語言比較
睇埋：音系類型
唔同語言嘅輔音特性可以幾唔同。廿一世紀初嘅粵語有19隻輔音，英文有23隻，河內越南話有20隻－都算係接近平均嘅輔音數量；世上有啲語言得6隻咁少，又有啲語言有成百幾隻咁多。
「有冇呢隻呢隻常見嘅音」都可以攞嚟比較：例如/f/係好常見嘅輔音，據估計49%嘅語言都有佢；喺廿一世紀初嘅世界，由英文至法文、粵語至客家話至標準官話至日本話都有/f/，但韓國話就無。
唔同語言喺複輔音相關特性上可以爭幾遠：每隻語言都會有一啲輔音組合法則，淨係准許某啲輔音組合。例如
用廿一世紀初嘅粵語，讀食呢隻漢字，呢個讀音用粵拼嚟寫係 sik6 而用 IPA 寫就係 /siːk̚˨/，成段音節並冇任何複輔音——音節嘅開頭輔音係單丁嘅 /s/ 而結尾輔音係單丁嘅 /k̚/，兩個都係單獨嘅輔音。
例如廿一世紀初嘅英文字詞 twelfth 噉——呢隻字詞讀音（用 IPA 寫）係 /twɛlfθ/，意思係第十二個噉解，開頭嗰度有兩個輔音 /tw/ 而埋尾嗰度有三個輔音 /lfθ/，係一隻有複輔音嘅字詞。
輔音延長

輔音延長（粵拼：fu6 jam1 jin4 coeng4；英文：gemination）係指發出一吓輔音嗰陣維持嘅時間長咗。
輔音和諧

輔音和諧（粵拼：fu6 jam1 wo4 haai4；英文：Consonant harmony）係指一隻輔音喺某啲特徵上變到似同佢相鄰嘅音段。
輕·功

《輕·功》（英文：Go With The Float）係香港電視廣播有限公司拍攝製作嘅劇集，由黎耀祥、龔慈恩同蔣祖曼領銜主演，由朱敏瀚、朱晨麗、鄭俊弘、楊卓娜、韋家雄、歐瑞偉、鄭子誠、寶珮如同王綺琴聯合演出，監製黃偉聲。無綫電視翡翠台喺2022年12月5號到2023年1月6號逢禮拜一到五21:30-22:30播，同時亦係徐忠信嘅遺作。
輔導熱線

輔導熱線係透過電話傾談嘅輔導服務，探討來電者嘅處境、問題、危機，並提升來電者嘅自我認識同發展個人潛能，從而協助來電者克服困難同障礙。對於抑鬱症同恐懼症嘅患者，輔導熱線是一種有效嘅治療方法。

起源
輔導熱線起源於1958年美國自殺預防中心，當時輔導熱線係為咗向企圖自殺者提供即時嘅危機介入。後嚟發展成為精神病康復者、問題賭徒、酗酒人士、性暴力等嘅支援同輔導服務。香港撒瑪利亞防止自殺會於1960年代展開咗香港第一條熱線輔導服務，當時只有一名全職社工同義工負責接聽來電，其後香港青年協會、家計會等相繼喺香港展開唔同類型嘅熱線輔導服務。

特色
輔導熱線同傳統嘅輔導服務有啲唔同，輔導熱線有佢嘅獨特性，因此能夠吸引好多人致電熱線要求服務。來電者對於輔導嘅開始同終結擁有絕對權力，佢哋可以選擇適當嘅時間同地點先至致電熱線尋求服務，同時佢哋亦可以隨時終止輔導嘅過程。另一方面，由於電話嘅限制，輔導員冇辦法核實來電者嘅個人資料，因此熱線輔導相比傳統輔導私隱性較高，來電者可以向輔導員提供詳盡真實嘅資料，來電者因而可以更開放噉分享自己嘅感覺同困難。同時，輔導熱線擺脫地域嘅限制，尤其是現今社會手提電話嘅普及，來電者隨時都可以尋求熱線輔導服務。除此之外，熱線服務係危機介入嘅最方便同快捷嘅輔導途徑，來電者能夠喺短時間內搵到輔導嘅對象。最後，由於輔導熱線唔需要求求助者親身尋求協助，減少咗求助者嘅標籤效應，從而提升有需要人士尋求協助嘅動力。

限制
好多時來電者都係一次性來電，輔導員喺收線之後未必能夠為來電者提供服務，因此，時限對於來電者同輔者嚟講都係一種限制，來電者必須喺短時間內交代來電原因，同時喺分享問題嘅時候，應該避免集中討論過去嘅事情，來電者應集中討論現時嘅感受同處理問題嘅方法。輔導員方面，由於時間限制，輔導員必須準確噉評估來電者嘅需者，然後根據問題嘅危急程度同複雜程度訂立討論嘅先後次序，盡量喺20分鐘之內解決來電者嘅問題。因此，來電者內心深處嘅一啲感受未必可能因為熱線輔導而得到解決，因為熱線服務著重於此時此刻嘅問題同感受。

沉默者
沉默者來電有好多，可能純粹玩電話，可能來電者仍未能夠解開心理枷鎖，但輔導員唔係收到沉默來電就即刻收線，輔導員重必須問幾個問題，包括來電者重喺唔喺電話度、來電者沉默嘅原因、來電者嘅感受、電話中背景嘅聲音等。

性來電
來電者可能就青春期嘅生理變化、性取向、自慰、性交等問題致電熱線，喺面對呢啲問題嘅時候，輔導員需要先了解自己對性嘅接納程度同傾談性問題嘅限制，但輔導員必須認清輔導熱線嘅功能，輔導熱線係以輔導為目標，並唔係提供資訊性嘅資料。另一方面，部分來電者喺來電中大量提及性行為嘅過程，或以粗俗嘅名詞形容性器官，就可能係性騷擾電話。
陳鈺琳

陳鈺琳（英文：Tramy Chan，1992年—），係香港泛民主派人士，前灣仔起步成員，灣仔區議會天后選區區議員。
陳鈺琳2019年用政治素人身份加入灣仔起步，並喺區議會選舉出選天后選區，結果佢打低李文龍成功當選，2021年7月頭正式劈炮，唔撈區議員一職。
陳鈺麟

陳鈺麟（1993年5月24號—），藝名床哥（英文：Bed Gor），係香港一個YouTuber，亦係YouTube頻道JFFT創始成員，2013年出道。

事件
陳鈺麟喺香港專業進修學校（港專）修讀社工課程，並喺2024年1月獲安排喺樂善堂梁植偉紀念中學做駐校實習社工。不過陳鈺麟喺返工第二日表示，學校老師聯署要求佢辭工。港專回應話相信佢嘅專業，已經安排另一間機構畀佢實習。而辦學團體九龍樂善堂就否認學校老師有聯署，但承認有學校老師向港專反映留意到陳嘅網上狀況。
陳銘潤

陳銘潤，香港親中派政治人物兼商界人士，新富證券董事總經理，支持「愛國者治港」主張。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳銀寶

陳銀寶（粵拼：can4 ngan4 bou2；簡化字：陈银宝；1939年—2016年11月10號）係退役嘅中國男子籃球員，上海人，司職後衛，1960～1970年代間效力過上海隊重做埋絕對主力隊員，期間做過中國籃球隊嘅隊長，同賈欽昇、張宏達、周民鎬、大潘4位隊員一齊，形成「上海籃球五猛人」嘅稱呼。退役後重長期做過上海男籃嘅主教練、上海市體育局訓練處處長，同埋上海市籃球協會主席。期間幫過上海隊攞過中國大陸比賽嘅冠軍而成為上海籃球獲獎第一人。
陳銀寶喺2016年11月10號06:56（UTC+8）喺上海死咗，終年77歲。
陳銳峰

陳銳峰（英文：Rio Chan，1995年3月17號—）係香港男藝人，2019年第30期無綫電視藝員訓練班學員，畢業後加入無綫電視。
陳錦棠

陳錦棠（1906年6月18號—1981年12月30號）係省港大戲演員，廣東南海人，拍戲拍古裝片多啲。
1937年搞咗個「錦添花劇團」班，主要拍嘅花旦有梁素琴（亦做過薛覺先嘅弟子）、上海妹、鄧碧雲、余麗珍、張舞柳、鳳凰女、羅麗娟、芳豔芬，「武打」好叻，多主演「打戲」、契爸薛覺先喺「覺先聲」同任劍輝喺「金鳳屏、鴻運」演「文戲」，同新馬仔台，係口白元帥，「大好彩劇團」日演《穆桂英》、 夜演《新馬仔拉車被辱》開鑼，新馬係六國王之一。
蕭仲坤、羅家寶、蘇少棠係佢弟子，佢太太（陳錦棠夫人）陸淑卿係粵劇界「四大老婆」之一。
仙姐同羅家寶話佢(陳錦棠、一哥)嗰個「錦添花」班趕住開、冇花旦，就俾⾃⼰做正印花旦，佢「以為有眼核就得」。
梁漢威六六年喺東南亞走埠代佢小生位，任劍輝哋雛鳳鳴劇團六九年嘅《辭郎洲》先有份。
鎮龍站

鎮龍站 (地鐵)：廣州地鐵14號綫同21號綫嘅轉車站。
鎮龍站 (高鐵)：新白廣城際軌道交通起緊嘅車站。